Document ID: 31992R1776

31992R1776
L 182/27
SLUŽBENI LIST EUROPSKE UNIJE
30.06.1992.
UREDBA KOMISIJE (EEZ) br. 1776/92
od 30. lipnja 1992.
o skladištenju proizvoda od žitarica i riže u carinskim skladištima prije izvoza
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkoj organizaciji tržišta žitarica (1), kako je zadnje izmijenjena Uredbom (EEZ) br. 674/92 (2), a posebno njezin članak 16. stavak 6.,
uzimajući u obzir Uredbu Vijeća (EEZ) br. 1418/76 od 21. lipnja 1976. o zajedničkoj organizaciji tržišta riže (3), kako je zadnje izmijenjena Uredbom (EEZ) br. 674/92, a posebno njezin članak 17.,
uzimajući u obzir Uredbu Vijeća (EEZ) br. 2503/88 od 25. srpnja 1988. o carinskim skladištima (4), a posebno njezin članak 18.,
budući da je postupanje s proizvodima smještenim u carinska skladišta ograničeno na određene standardne aktivnosti navedene u članku 28. stavku 4. Uredbe Komisije (EEZ) br. 3665/87 (5); budući da svi ostali oblici postupanja moraju biti izričito odobreni za svaki sektor u kojem su dozvoljeni;
budući da je za učinkovitu uporabu postojećega skladišnoga kapaciteta potrebno, za određene proizvode iz sektora žitarica i riže, omogućiti skladištenje više od jedne serije u istom silosu ili skladištu ako su partije obuhvaćene istim tarifnim podbrojem nomenklature za subvencije;
budući da, radi jasne identifikacije žitarica iz intervencije, ne treba dozvoliti njihovo skladištenje zajedno sa žitaricama Zajednice sa slobodnog tržišta;
budući da su mjere propisane ovom Uredbom u skladu s mišljenjem Upravljačkog odbora za žitarice,
DONIJELA JE OVU UREDBU:
Članak 1.
Proizvodi navedeni u članku 1. točkama (a), (b) i (c) Uredbe (EEZ) br. 2727/75, proizvodi pod oznakama KN 1102 i 1107 i proizvodi navedeni u članku 1. točki (a) Uredbe (EEZ) br. 1418/76 koji se skladište u rasutom stanju u okviru postupaka za carinska skladišta ili carinsku slobodnu zonu s ciljem plaćanja subvencija unaprijed u skladu s Uredbom Vijeća (EEZ) br. 565/80 (6) mogu se, uz aktivnosti navedene u članku 28. stavku 4. Uredbe (EEZ) br. 3665/87, miješati na istoj skladišnoj lokaciji s drugim proizvodima koji su pod istim tarifnim podbrojem iz nomenklature za subvencije i koji imaju ista tehnička svojstva te koji također ispunjavaju uvjete za dodjelu izvoznih subvencija i koji su isto tako na temelju Uredbe (EEZ) br. 3665/87 ili Uredbe (EEZ) br. 565/80.
Proizvodi iz intervencije mogu se, međutim, skladištiti samo s drugim proizvodima iz intervencije.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ona se primjenjuje od 1. srpnja 1992.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 30. lipnja 1992.

Labels: 3
17